open-index/open-wikipedia-markdown huggingface dataset:
Raimond Bernard Trencavel

**Raimond Bernard Trencavel** (død 1074) var vicomte av Albi og Nîmes i dagens Frankrike (vicomte er egentlig vicecomte, det vil si visegreve, også kalt borggreve). Han var sønn av *Bernard Ato III*, som var femte generasjon av vicomter i Albi. Raimond Bernard giftet seg med Ermengard av Carcassonne, søster av *Roger*, den siste greven av Carcassonne. Da han døde barnløs i 1067, overtok de Carcassonne og Béziers. Sønnen, Bernard Ato IV (død 1129) var vicomte av Albi, Béziers, Carcassonne, Nîmes og Razès. Selv om de hadde makten i alle landområdene i grevskapet Carcassonne, hadde familien aldri grevetittelen.

## Referanser
Per Jonas Nordhagen

**Per Jonas Nordhagen** (1929–2025) var en norsk kunsthistoriker særlig kjent for sine studier av italiensk mosaikk og freskomalerier fra tidlig middelalder, men også med nyere bymiljø og arkitektur.

## Liv og virke
Etter examen artium 1948 og magistergrad (mag.art.) i kunsthistorie fra Universitetet i Oslo 1955, var han universitetslektor fra 1962 til 1969 samme sted. Han disputerte til dr.philos. i 1968 på avhandlingen *Johannes VIIs fresker i [[Santa Maria Antiqua]] ved Forum Romanum*. Han var dosent ved Universitetet i Bergen 1969–1973, bestyrer ved Det norske institutt i Roma 1973–1976, dosent ved Universitetet i Oslo 1976–1986 og 1986–1999 professor i kunsthistorie ved Universitetet i Bergen. I tillegg til generell kunsthistorie arbeidet Nordhagen med kunst- og arkitekturhistorie fra tidsperioden 1700 til 1900. Han var også sterkt engasjert studier av italiensk og bysantinsk mosaikk og maleri fra tidlig middelalder. Han var redaktør for tidsskriftet *[[Kunst og kultur]]* 1981–1985 og var med i styret for Nasjonalgalleriet fra 1994.

Han var sønn av Elisabeth Marie Myhre (1900–1979) og botanikk-professor Rolf Nordhagen (1894–1979), som igjen var sønn til kunstneren Johan Nordhagen (1856–1956). Per Jonas Nordhagen var gift med kunsthistoriker Signe Horn Fuglesang (1938–), datter til Rolf Jørgen Fuglesang (1909–1988), og senere gift med Inger Karin (1946–).

## Premier
* Det Norske Videnskaps-Akademi innvalgt 1977

## Bibliografi
* 1968 *The frescoes of John VII (A.D. 705-707) in S. Maria Antiqua in Rome* 
* 1975 *Trebyen faller : Bergen 1870-1970* 	
* 
* 1982 *The mosaics of the Cappella di S. Aquilino in Milan : evidence of restoration* 	
* 1983 *The 'cross under arch' motif in early medieval art and its origin * 	
* 1983 *Roma og Konstantinopel : maleri og mosaikk : forskningshistorie omkring tidligmiddelalderens maleri* 	
* 1985 *Working with Wilpert : the illustrations in Die römischen Mosaiken und Malereien and their source value*	
* 1992 *Bergen : guide & handbook : historical monuments, art & architecture, urban development* 
* 1994 *Den store trebyen : trearkitektur i Bergen før 1850* 	
* 2003 *Norsk arkitekturhistorie : frå steinalder og bronsealder til det 21. hundreåret* (flere forf)
* 2004 *På universitetets grunn : Nygårdshøydens arkitekturhistorie 1860-2000*
* 2006 *En storby i miniatyr : Bergens bygningsverden 1850-1916. Artikler om arkitektur*

## Referanser


## Litteratur
* N. Roll-Hansen m.fl.: *Universitetet i Bergens historie*, bd. 2, Bergen 1996, s. 509–510
* R. T. Eriksen og K. B. Aavitsland (red.): *På klassisk grunn. Det norske institutt i Roma gjennom 40 år*, 1999, s. 88–99

## Eksterne lenker

* Kunsthistorie.com
Bernard Aton Trencavel

**Bernard Aton Trencavel** eller **Bernard Ato IV** (død 1129) var vicomte av Albi, Béziers, Carcassonne, Nîmes og Razès. Han var sønn av Raimond Bernard Trencavel (død 1074) og  Ermengard av Carcassonne. Trencaveldynastiet varte fram til albigenserkorstoget i 1209. Selv om de hadde makten i alle landområdene i grevskapet Carcassonne, hadde familien aldri grevetittelen.

## Referanser
London City lufthavn

**London City lufthavn** er en flyplass i Newham i London i Storbritannia som ligger ca. 10 km øst for London City og 5 km fra byens andre finanssentrum, Canary Wharf. Lufthavnen ble åpnet 26. oktober 1987 og er dermed byens nyeste lufthavn. Ruter herfra er hovedsakelig med mindre fly beregnet på forretningsreisende. Flyplassen er Londons femte største etter Heathrow, Gatwick, Stansted og Luton. Flyplassen er en såkalt STOL-flyplass siden rullebanen er svært kort. Etter en forsiktig start med 133 000 passasjerer i 1988 og 500 000 i 1995, økte passasjertallet betydelig på andre halvdel av 1990-tallet og på 2000-tallet og hadde i 2012 over 3 millioner passasjerer.

Flyplassen er bygget på en kai i Londons havneområde «Docklands». Fra flyplassen er det forbindelse til Canary Wharf og det sentrale London med Docklands Light Railway som har en stasjon på flyplassen i direkte tilslutning til terminalbygningen og som er forbundet med Londons undergrunnsbane. Det går også busser fra flyplassen til utkantene av London, og det finnes også bilutleie og både korttids- og langtidsparkering på flyplassen.

## Destinasjoner

## Støyhensyn
På grunn av støyhensyn foreligger en liste av flytyper som tillates å benytte flyplassen, og det er spesielle krav om maksimum støy fra flyene. Flyplassen er stengt om natten og har redusert åpningstid i helger og helligdager. Glidebanene i instrumentlandingssystemet inn mot rullebanen er brattere enn ved andre flyplasser.

## Eksterne lenker
*
Pielavesi

**Pielavesi** er en kommune i landskapet Norra Savolax i Finland. Den grenser til kommunene Idensalmi, Keitele, Kiuruvesi, Maaninka, Pihtipudas, Pyhäjärvi og Tervo. Kommunen er enspråklig finsk. Pielavesi hadde .

Tidligere president Urho Kekkonen og spydkasteren Juha Laukkanen er fra Pielavesi.

## Referanser


## Eksterne lenker
*
Val Camonica

**Val Camonica** er en dal i den italienske provinsen Brescia. 

Dalen inneholder den største samling bergkunst i det subalpine Italia. Området som er mer enn 70 km langt, inneholder over 250&nbsp;000 figurer. De eldste tegningene er ca. 10&nbsp;000 år gamle. Området var da dekket av tette furu- og bjørkeskoger. De mest kjente helleristningene ble oppdaget av geografen Walter Laeng i 1909. De befinner seg i nærheten av Cemmo.

I 1979 ble området tatt med på UNESCOs liste over verdensarven.

## Referanser


## Eksterne lenker
* Italienske verdensarvsteder (engelsk)
* UNESCOs beskrivelse (engelsk)
* UNESCOs evaluering (pdf) (engelsk og fransk)
Bjørn Nyland

**Bjørn Arne Nyland** (født 8. oktober 1962 i Lillestrøm, Skedsmo) er en norsk tidligere skøyteløper og –trener. Han representerte Sportsklubben Ceres og senere Ask Skøyteklubb.

Han ble juniorverdensmester på Elverum, Norge i 1981. Han tok EM-bronse i Den Haag, Nederland i 1983. Nyland deltok under vinter-OL for Norge i 1984 i Sarajevo, Jugoslavia og tok en 7.-plass på  meter som beste resultat.

## Personlige rekorder

## Sammenlagt i [[Verdenscupen på skøyter|Verdenscupen]]

– = ikke deltatt på distansen for nevnte sesong.
0 = ikke samlet poeng under nevnte sesong, men deltatt.

## Referanser




## Eksterne lenker
* 
*  Bjørn Nyland på www.ISU.html.infostradasports.com
*  Bjørn Nyland på Jakub Majerski's Speedskating database (Adelskalender distanser og sammenlagt)
*  Bjørn Arne Nyland (EM, VM og verdenscup) og som Bjørn Nyland (OL-resultater) på The-Sports.org (noen resultater)
Siskiyou County

**Siskiyou County** er et fylke i den amerikanske delstaten California. Det ligger i de nordlige delene av staten og grenser mot Humboldt County i sørvest,  Del Norte County i vest, Trinity County og Shasta County i sør og mot  Modoc County i øst. Det har også grense mot delstaten Oregon i nord.

Siskiyou Countys totale areal er 16 440 km² hvorav 157 km² er vann. I 2000 hadde fylket 44 301 innbyggere. Administrasjonssenteret ligger i byen Yreka. Fylket ble grunnlagt i 1857 og har fått sitt navn etter fjellet Siskiyou Mountains. Hva ordet Siskiyou betyr er ukjent, flere ulike betydninger eksisterer.

## Eksterne lenker
*
Modoc County

**Modoc County** er et fylke i den amerikanske delstaten California. Det ligger det nordøstlige hjørnet av staten og det grenser mot  Lassen County i sør, Shasta County i sørvest og mot Siskiyou County i vest. Det har også grense mot delstatene Oregon i nord og Nevada i øst.

Modoc Countys totale areal er 10 887 km² hvorav 672 km² er vann. I 2000 hadde fylket 9 449 innbyggere. Administrasjonssenteret ligger i byen Alturas. Fylket ble grunnlagt i 1857 og har fått sitt navn etter indianerstammen modoc.

## Eksterne lenker
*
Raymond Roger Trencavel

**Raymond Roger Trencavel** (født 1185, død 10. november 1209 i Carcassonne) var medlem av den adelige Terncavelfamilien. Han var vicomte av Béziers og Albi og følgelig en vasall til Greve Raymond av Toulouse). Han var også vicomte av Carcassonne og Razès (nå Rennes-le-Chateau), og følgelig også vasall til greven av Barcelona, som også styrte Aragón på denne tiden. 

## Liv og virke
### Bakgrunn
Raymond Roger var sønn av *Roger II Trencavel* (død 1194) og *Adelaide* eller *Alais de Burlais*, datter av Raymond V av Toulouse og søster av Raymond VI. Raymond Roger var gift med *Agnes* av Montpellier. Tanten hans, *Beatrice*, var Raymond VIs andre kone.

Raymond Roger bodde i *Château Comtal* i festningsbyen Carcassonne. Slottet ble oppført av hans forfedre på 1000-tallet. Raymond Roger var ikke katar, selv om mange av hans undersåtter var katarer. Han var en tolerant mann, og hadde en *laissez-faire*-holdning til katarismen og til andre kulturer og religioner, som for eksempel jødedommen.

### Trencavels rolle i albigenserkorstoget
I begynnelsen av albigenserkorstoget i 1209, hadde rundt 10 000 korsfarere samlet seg i Lyon og begynte å marsjere sørover. I juni forutså Raymond av Toulouse en potensiell katastrofe, og ved å gi sitt ord på å sloss mot katarene fikk han oppløst sin bannlysning. Korsfarerne gikk mot Montpellier og Raymond Roger Trencavels områder, med sikte på katarsamfunnene rundt Albi og Carcassonne. Som Raymond av Toulouse, forsøkte Trencavel å kommunisere med korsfarerne, men de nektet å møte ham, så han raste tilbake til Carcassonne for å forberede forsvar av byen. Byen Béziers ble angrepet i juli, og innbyggerne ble massakrert.

Carcassonne var godt befestet, men sårbar og overbefolket av flyktninger. Korsfarerne, ledet av Simon de Montfort, ankom utsiden av bymurene 1. august 1209. Som vasall av Peter II av Aragon, hadde Trencavel håpet på beskyttelse, men Peter var ikke villig til å gå i opposisjon mot pave Innocens IIIs hær, han ville kun være mellommann i konflikten. Beleiringen varte ikke lenge, 7. august hadde korsfarerne avskåret byens tilgang til vann. Trencavel aksepterte en våpenhvile med avtale om å forhandle om overgivelse i korsfarerleiren. Men ved avslutningen av forhandlingene, ble han tatt til fange og fengslet i sitt eget fangehull. Der døde han den 10. november 1209 i en alder av 24 år, sannsynligvis av dysenteri.

### Etter Trencavels død
Byen Carcassonne overga seg den 15. august. Innbyggerne ble ikke massakrert, men alle ble tvunget til å forlate byen. Simon de Montfort fikk bevilget kontrollen over byene Carcassonne, Albi, og Béziers. I 1240 forsøkte Trencavels sønn, Raymond II (1204–1263), å gjenerobre sine eiendommer, men det var nytteløst. Han ble tvunget til å gi avkall på sin rett til eiendommen i 1246. Året etter ble Trencavels eiendommer konfiskert og underlagt den franske kongen, Ludvig IX.
Stuart McMillan

**Stuart Thomas McMillan** (født 17. september, 1896 i Leicester, Leicestershire, England, død 27. september, 1963 i Ashbourne, Derbyshire, England) er en tidligere engelsk fotballspiller og fotballmanager. Han spilte for seks engelske fotballklubber, og han var også manager for en engelsk fotballklubb. 

## Biografi
### Som spiller
Stuart McMillan startet sin fotballkarriere i Derby County i 1914, og den 9. januar 1915 debuterte han for Derby i en ligakamp mot Leeds United. På grunn av første verdenskrig ble det ikke flere kamper på Derby County for McMillan som tjenestegjorde ved *Derbyshire Yeomanry* under krigen. 

I mars 1921 signerte Stuart McMillan for Gillingham før han gikk til Wolverhampton Wanderers sommeren 1922. Han spilte to sesonger for *Wolves* før Bradford City ble hans neste klubb. I 1927 ble han en del av Nottingham Forest sin spillergruppe før han i august 1928 skrev under for Clapton Orient (som nå heter Leyton Orient). I november 1929 fikk han en skade som resulterte i at han måtte legge opp som aktiv spiller.

### Som Manager
Etter spillerkarrieren var Stuart McMillan en periode speider for Derby County, og i 1942 fikk han jobb som rådgiver i klubben. Da Ted Magner forlot klubben i januar 1946 overtok McMillan som manager, og 27. april samme året vant Derby FA-cupen etter å ha slått Charlton Athletics 4-1 i finalen.

I årene som fulgte greide han imidlertid ikke å fornye laget da en del av de etablerte spillerne forlot klubben, og i november 1953 fikk han sparken. Laget lå da i bunnstriden i den engelske 2. divisjon, og McMillan ble derfor erstattet av Jack Barker. 

## Karriere som spiller
### Klubblag

## Karriere som fotballmanager
### Klubblag

## Meritter
### Spiller
* Vant 2. divisjon med Derby County i 1914/15.
* Vant 3. divisjon (nord) med Wolverhampton Wanderers i 1923/24.

### Manager
* Vant FA-cupen med Derby i 1945/46.

## Referanser


## Kilder
* Mortimer, Gerald (2004): *The Who´s Who of DERBY COUNTY*.  Breedon Books Publishing, Derby. ISBN 1-85983-409-4

## Eksterne lenker
* 
*  Spillerinfo fra Derby Evening Telegraph
Kremlologi

**Kremlologi** er politisk analyse av hva som foregår i den øverste ledelsen av Russland (før 1991  i Sovjetunionen). Etter at Stalin hadde tatt makten i Sovjetunionen, kom det ut svært lite informasjon om hvilke politiske diskusjoner som foregikk i den øverste ledelsen, med sete i Kreml i Moskva. Man måtte derfor bruke indirekte kilder for å få innblikk i maktspillet. I videre betydning kan *kremlologi* brukes om studier av styremakter og sentralistiske og lukkede statsdannelser (for eksempel i Kina og Nord-Korea).

## Eksempler på kremlologi
Mange politiske avgjørelser i Sovjetunionen ble tatt i det skjulte, eller ble avslørt først lang tid etter at de ble tatt. Utenforstående forsøkte å følge utviklingen ved å tyde små tegn på hva som foregikk bak fasaden. Det var i stor grad gjetting, men man forsøkte å bygge opp kunnskaper om hva ulike tegn betydde.

I sovjettiden kunne man studere aviser for å finne ut hvilke politikere som ble omtalt i hvilke aviser, og rekkefølgen de ble omtalt i. Man kunne studere hvilke ledere som var til stede ved offentlige anledninger, for eksempel ved feiringen av første mai, og hvordan lederne stod i forhold til hverandre. Man kunne studere stol- og bordplassering, hvilke ledere man kunne kjøpe portrett av, hvorvidt historiske fotografier var blitt retusjert osv. Det var også viktig hvilke slagord som ble brukt eller som gikk ut av bruk.

## Litteratur
*
Knut Fredrik Idestam

**Knut Fredrik Idestam** (1838–1916) er den finlandssvenske grunnleggeren av det finske industrikonsernet Nokia. 

Han var gruveingeniør, og etablerte i 1865 et cellulosefabrikk ved navn *Nokia* ved bredden av elven Emäkoski, som går forbi byen Nokia. Dette foretaket ble etterhvert slått sammen med *Finnish Rubber Works Ltd* (etablert 1898) og *Finnish Cable Works* (etablert 1912). Den endelige sammenslåingen kom i 1967, med navnet *Nokia Corporation*. 

## Referanser
Ledefossil

**Ledefossil** er rester eller avtrykk av planter eller dyr i en sedimentær bergart, som er typisk for en spesiell geologisk tidsalder. De er svært viktige i vitenskapen stratigrafi. 

Årsaken til at enkelte stratigrafiske formasjoner kan følges over store avstander, er at vi enkelte ganger i jordhistorien har hatt dramatisk endring av klima, havnivå eller miljø slik at dyre- og plantelivet ble endret. Jordskjelv og vulkansk aktivitet har også gitt tydelige spor i stratigrafien. Enkelte fossiler opptrer kun i tynne lag som markerer disse katastrofene og kan dermed brukes som ledefossil i biostratigrafien. 

Ved å utføre en radiologisk datering på fossilene, kan det anslås med rimelig god nøyaktighet i antall millioner år når sedimentene ble avsatt.
Bergen County

**Bergen County** er et fylke i den amerikanske delstaten New Jersey. Det ligger i det nordøstlige hjørnet av staten og det grenser mot Hudson County i sør, Essex County i sørvest og mot Passaic County i vest. Det har også grense mot delstaten New York i nord og øst der elven Hudson utgjør en naturlig grense.

Fylkes totale areal er 639&nbsp;km² hvorav 33&nbsp;km² er vann. År 2000 hadde fylket 884 118 innbyggere og administrasjonssenteret ligger i byen Hackensack. Fylket ble grunnlagt i 1683 og er det fylket som har flest antall innbyggere i New Jersey.

## Navnets opprinnelse

Opprinnelsen til navnet Bergen er et åpent spørsmål. Det er antatt at fylket er navngitt etter av de tidligste bosetningene, Bergen, som i dag ligger i fylket Hudson.

Opprinnelsen til denne bosetningen er også uklart. En del av kildene tilskriver det til den norske byen på vestlandet, Bergen, mens andre kilder tilskriver det til nederlandske Bergen op Zoom. Det har også blitt tilskrevet det nederlandske ordet *bergen* for «høyde» eller «trygt sted». En del av kildene mener at navnet er avledet fra en av de tidligste bosetterne i *Nieuw Amsterdam* (i dag New York City), en nordmann som het Hans Hansen Bergen og som kom til Nieuw-Nederland i 1633. Denne Hans Hansen fra Bergen, en av de svært få norske utvandrere på denne tiden, er historisk dokumentert og ble gift med franske Sarah Rapelje. Da Hansen døde i 1654 giftet hans enke seg med hollandske Teunis Gysbert Bogart.

## Referanser


## Eksterne lenker
* 
* Bergen County historiske samfunn
St. Martins kirke (Canterbury)

**St. Martins kirke** i Canterbury er Englands eldste sognekirke som har vært i kontinuerlig bruk. 

Den ble bygget som et privat kapell for dronning Bertha av Kent i det 6. århundre, før Augustin kom som misjonær. Hun var kristen da hun kom til England sammen med sin kapellan, biskop Liudhard, og hennes mann Æthelbert av Kent lot henne praktisere sin religion. Han gav henne en kirke som ifølge Beda den ærverdige skal ha vært i bruk mot slutten av romertiden, men som så hadde stått tom lenge. Det er godt mulig at St. Martins kirke står på samme sted; rett nok er designet ikke romersk, men det er brukt romerske tegl og spolier, og den kan ha blitt reist av kristne angelsaksere rett etter at romerne trakk seg tilbake.  

På kirkegården finner man gravene til flere fremtredende lokale familier, og kjente personer som Thomas Sidney Cooper og Mary Tourtel. 

## Referanser
Reno–Tahoe Open

**Reno–Tahoe Open**, også kjent som **Barracuda Championship**, er en golfturnering på PGA-touren som arrangeres på Montrêux Golf and Country Club i Reno i den amerikanske delstaten Nevada.

Turneringen finner sted i august, i samme uke som storturneringen WGC–Bridgestone Invitational. Turneringen har vært spilt hvert år siden 1999, og de tre første årene hadde den et fullt startfelt på 156 spillere (WGC-turneringen hadde et startfelt på rundt 40). Da WGC-turneringen utvidet startfeltet (rundt 80 spillere) i 2002, ble RTO redusert til 132 spillere.

Fra 2008 har eiendomsutviklerne RED Development, LLC, gått inn som sponsorer, og turneringen skal hete **Legends Reno-Tahoe Open**.

## Vinnere

## Eksterne lenker
* 
* Profil på PGATOUR.com
* Montrêux Golf and Country Club
Ironbridge Gorge

**Ironbridge Gorge** er en dal dannet av elven Severn i Shropshire i England.

Den het opprinnelig **Severn Gorge**, men har fått navn etter Iron Bridge, den første jernbroen i sitt slag i verden. Broen sees som en monument for industrien som ble opprettet i området under den industrielle revolusjon. Den ble bygget i 1779 for å forbinde industribyen Broseley med gruvebyen Madeley og det voksende industrisenteret i Coalbrookdale.

Området regnes ofte som den industrielle revolusjons arnested. Det var i Coalbrookdale at Abraham Darby oppfant prosessen for produksjon av høykvalitetsjern, og andre steder som Broseley, Coalport og Jackfield. Området tiltrakk seg tidlig industri av to grunner: Det er rikt på råmaterialer som kull, jernmalm, kalkstein og leire, og elven gir gode muligheter for transport ut til sjøen.

Området ble et verdensarvsted listet av UNESCO i 1986. Her ligger også Ironbridge Gorge Museums, som er en gruppe på ti museer som alle er industrielle kulturminner med utgangspunkt i den industrielle revolusjon.

*I den norske mini-serien [[The Blue Poster]]* fra 1978 var handlingen lagt til Ironbridge.

## Referanser
Kjerringråd

**Kjerringråd** er råd og tips uten vitenskapelig bakgrunn. Et kjerringråd omhandler oftest løsninger på forskjellige problemer av hverdagslig karakter, eksempelvis forkjølelse, hikke og vanskelige flekker på klær eller andre tekstiler. Hvor godt disse kjerringrådene virker, er noe omdiskutert.

## Se også
* Folkemedisin
* Alternativ behandling
* Plantelegemiddel, urtemedisin
* Bondevett

## Eksterne lenker
* kjerringrad.com
* blikvitt.com
* heksedoktoren.no
##### Søkbare bøker i Nasjonalbiblioteket
* Miriam Wiklund: ''Kjerringråd for små og store plager'' (1989)
* Miriam Wiklund: ''Flere kjerringråd : for hjem og helse'' (1991)
* Aksel Gjerstad: ''Kjerringråd og homøopatiske husråd for folk og dyr'' (1991)
* Miriam Wiklund: ''Kjerringråd for bedre helse'' (1994)
* Arve Torkelsen: ''Oldemors kjerringråd'' (1996)
* Miriam Wiklund: ''Kjerringråd i lange baner'' (1997)
* Aage Bjertnæs: ''Groblad, meitemark og krutt : kjerringråd og folkelig behandling i 1000 år'' (1997)
Jurassic Coast

**Jurassic Coast** (*Jurakysten*) er et verdensarvsted ved kysten av Den engelske kanal i sørlige England. Det strekker seg fra Exmouth i East Devon til Studland Bay i Dorset, en strekning på 154 km. Det ble listet i verdensarven i desember 2001 som det første naturområdet i Storbritannia. Stedet har en spennvidde av 185 millioner år av geologisk historie hvor erosjonen ved kysten av avdekket en bortimot uavbrutt sekvens av bergformasjoner som dekker de geologiske epokene trias, jura, og kritt. Det vil si 180 millioner år av geologisk historie. Ved ulike tider har dette området vært en ørken, lavbunnet tropisk hav og myrland, og de fossile levningene fra ulike skapninger som har levd her har blitt bevart i berggrunnen.

Ved Orcombe Point, «Geonålen» (2002), markerer en skarp pyramidelignende skulptur den vestlige enden verdensarvsted; denne skulpturen ble bygget av fragmenter fra ulike bergarter som kan bli sett langs kysten. Kysten har mange unike geologiske formasjoner, og svært gode eksempler på forskjellige landformer, inkludert en naturlig bue ved Durdle Door, en bukt og kalksteinsformasjoner ved Lulworth Cove og en øy, Isle of Portland. I TV-serien *[[Seven Natural Wonders]]* var Jurassic Coast med som et av undrene i sørvest.

## Byer i området
* Abbotsbury
* Bridport
* Budleigh Salterton
* Charmouth (med Charmouth Heritage Coast Centre)
* Lulworth
* Lyme Regis
* Sidmouth
* Swanage
* Weymouth

## Referanser


## Litteratur
* Brunsden, Denys, red. (2003): *A Walk Through Time: The Official Guide to the Jurassic Coast*. Coastal Publishing. ISBN 978-0-9544845-0-7.

## Eksterne lenker

* 
* Jurassic Coast, offisielt nettsted
* The South West Coast Path National Trail
* Jurassic Coast, UNESCOs dataark for verdensarvstedet
* Geology of the Wessex Coast av Ian West, Universitetet i Southampton
Rosenstrasse

***Rosenstrasse*** er et tysk krigsdrama fra 2003 regissert av Margarethe von Trotta. Den baserer seg på den såkalte Rosenstrasseprotesten.

Filmen har mottatt kritikk fra historikere.

## Handling
En dag sørger en enke over ektemannens død. Hun dekker til TV-apparatet, og alle speilene i huset. Hennes voksne barn blir forvirret over denne oppførselen, og spør hvorfor moren deres plutselig oppfører seg ortodoks jødisk. Moren vil ikke diskutere fortiden sin, men datteren vil vite hva som har skjedd. Når hun får vite om en kvinne (ved navn Lena) viss nok skal ha reddet moren hennes under andre verdenskrig, reiser hun til Tyskland for å få vite hele historien.

Hun finner Lena, som villig mimrer om andre verdenskrig, om hennes situasjon og morens barndom som jøde under oppveksten i Tyskland i tiden før og under krigen. Lena er selv en tysk kvinne, hvis jødiske ektemann ble forfulgt av nazistene. Det viktigste fokuset i filmen tar for seg hva som skjedde med personer som var i et blandet ekteskap, mellom Ariere og jødisk. Historien tar også for seg Rosenstrasse-protesten, hvor kvinnene ventet i syv dager og netter utenfor et fengsel på deres jødiske ektemenn. Disse protestene fant sted i Berlin i februar og mars 1943.

## Medvirkende
* Katja Riemann: Lena Fischer (33 år)
* Doris Schade: Lena Fischer (90 år)
* Jutta Lampe: Ruth Weinstein (60 år)
* Svea Lohde: Ruth (8 år)
* Martin Feifel: Fabian Fischer
* Maria Schrader: Hannah
* Jürgen Vogel: Arthur von Eschenbach
* Martin Wuttke: Joseph Goebbels
* Rainer Strecker: SS-mann Schneider
* Nina Kunzendorf: Litzy
* Peter Ender: Schupo
* Thekla Reuten: Klara Singer
* Lena Stolze: Miriam Süßmann
* Jan Decleir: Nathan Goldberg
* Jutta Wachowiak: Frau Goldberg
* Fedja von Huet: Luis Marquez
* Carola Regnier: Rachel Rosenbauer

## Referanser


## Eksterne lenker
*
Gjeldende rett

**Gjeldende rett** (ofte benevnt med det latinske uttrykket *[[de lege lata]]*) er betegnelsen på den rettslige situasjonen som kan utledes fra de foreliggende rettskildefaktorene. Hvordan man kommer frem til gjeldende rett vil variere alt ut fra hvilket rettssystem man befinner seg innenfor. Det er imidlertid et utgangspunkt ved nasjonal rettsanvendelse at loven er den mest tungtveiende rettskildefaktoren. Dersom man kan finne et noenlunde klart svar på et rettslig spørsmål i loven vil dette normalt være avgjørende. Ofte vil imidlertid dette ikke være tilfelle, og i slike tilfeller vil man måtte ta andre faktorer til hjelp. Rettspraksis vil kunne spille en avgjørende rolle, først og fremst der en høyesterett har tatt stilling til det aktuelle spørsmålet. Dommer fra lavere instanser vil også kunne få betydning, men i langt mindre grad. I norsk og nordisk rett har lovenes forarbeider dessuten blitt tillagt stor vekt i rettsanvendelsen. Dette står i motsetning til rettstradisjonen i de fleste andre europeiske land, der forarbeider ofte ikke er spesielt grundige og således ikke er ansett som særlig tunngtveiende. I tillegg til disse momentene vil såkalt reelle hensyn ofte komme inn, det vil si vurderinger av rimelighet og hensiktsmessighet ved de enkelte standpunktene som er aktuelle. Som regel vil slike vurderinger komme inn i samspill med de øvrige faktorene, som et støttemoment, men de vil i unntakstilfelle kunne få selvstendig avgjørende betydning der rettskildematerialet ellers er tynt. Også andre faktorer vil kunne komme inn, blant annet vil internasjonale konvensjoner om menneskerettigheter samt EU/EØS-regler eller andre folkerettslige regler kunne få betydning. I alle tilfelle må det foretas en samlet vurdering, der rettskildefaktorene vektes mot hverandre.

Særlige regler om hvordan man kommer frem til gjeldende rett gjelder i folkeretten. Her må man i utgangspunktet bygge på mellomstatlige traktater, i tillegg til folkerettslig sedvanerett, det vil si praksis statene imellom. Der det foreligger autoritativ rettspraksis (for eksempel fra Den internasjonale domstolen i Haag (ICJ)) vil også dette kunne få stor betydning.

Et motstykke til gjeldende rett (de lege lata) er *[[de lege ferenda]]*, hvordan retten *burde* være. Et annet motstykke er *tidligere rett* som ikke gjelder lenger fordi den er formelt opphevet eller opphørt på andre rettslig relevante måter. 

## Se også
*Rettskildelære
Biel-turneringen i sjakk

**Biel-turneringen** er en stormesterturnering i sjakk som årlig arrangeres i den sveitsiske byen Biel/Bienne. Turneringen inngår i *Biel Internationales Schachfestival* (tysk) eller *Bienne Festival international d'échecs* (fransk), som er blitt arrangert årlig siden 1976. 

Nordmannen Magnus Carlsen har deltatt fem ganger. Han ble nummer seks i 2005, kom på andreplass bak Aleksandr Morozevitsj i 2006, vant i 2007, ble nummer tre i 2008 og vant i 2011. 

## Turneringsvinnere

## Eksterne lenker
*
William Dobson

**William Dobson** (født ca. 1610 i London i England, død før 28. oktober 1646 i Oxford) var en engelsk maler.

Dobson var en av van Dycks elever, ble kongelig hoffmaler, og senere også kammerherre. Han levde et utsvevende liv, og havnet til og med i gjeldsfengsel. Han døde i stor fattigdom. 

## Verker i utvalg
* Colonel Russell med prins Rupert og Colonel Murray, ca. 1644
* Endymion Porter, ca. 1643-45
* Henry Mordaunt, 2. Earl of Peterborough, 1644
* James Compton, 3. Earl of Northampton, 1644-1645
* Charles II som Prinsen av Wales, ca. 1643
* Selvportrett med Sir Charles Cotterell og Sir Balthasar Gerbier, ca. 1643
* Sir Charles Lucas (?), ca. 1643-44

## Referanser


## Eksterne lenker
*
Praslin

**Praslin** er den nest største øya i Seychellene med et areal på  38 km². Granittøyen ligger 44 km nordøst for Mahe og er 12 km lang og 5 km bred. Innbyggertall er ca. 6500 og består at de to administrative distriktene Baie Sainte Anne og Grand' Anse. De største bosetingene er Baie Ste Anne, Anse Volbert og Grand' Anse.

Øya ble navngitt *Isle de Palmes* av oppdageren Lazare Picault i 1744. I 1768 ble øyen omdøpt til Praslin etter den franske diplomaten César Gabriel de Choiseul duc de Praslin.

Praslin er kjent som turistdestinasjon med flere hoteller og resorter samt et antall strender som Anse Lazio and Anse Georgette. De fleste av stendene er langgrunne og omgitt av rev. Øya inneholder nasjonalparken Vallée de Mai som er Unesco verdensarvlistet. Reservatet inneholder seychellpalmer og er tilholdsted for bylbyler og svarte seychellpapegøyer.

Air Seychelles har daglige avganger mellom Praslin lufthavn og Seychellene internasjonale lufthavn på Mahé. Øya har også hurtigbåtterminal.

## Billedgalleri

Shorts360airsey.jpg|Praslin flyplass
Seychelles praslin anselazio.jpg|Strand på Praslin
Seychelles bulbul.jpg|Seychellbylbyl (*Hypsipetes crassirostris*) på Praslin
Valleé de mai2.jpg| Vallée de Mai naturreservat på Praslin.
Praslin.svg|Kart over Praslin
Coco de mer leafs.jpg|Seychellpalme (*Lodoicea maldivica*)


## Eksterne lenker
* Kart
* Satellittbilder av Praslin 
* Interaktivt kart over Praslin
Tigernach-annalene

**Tigernach-annalene** er en krønike som sannsynligvis har sin opprinnelse i Clonmacnoise i Irland. Ettersom de skotske kongene av Dalriada blir oppgitt å ha hatt et irsk opprinnelse er krøniken også en kilde for Skottlands historie. I krøniken finnes det også det eneste historiske belegget for Fergus Mòr.

Språket er en blanding av latin og gammel- og middelirsk språk. Mye av de prehistoriske opptegnelsene kommer fra 1100-tallet, men krøniken som virkelige betydning er for perioden 489-766, 973-1003 og 1018–1178. Disse tre fragmentene overlevde fra 1300-tallet. Dekningen av perioden 766 til 973 er dessverre gått tapt, men det er spekulert om den har blitt overlevert i en forkortet form i *[[Chronicon Scottorum]]*. Den sistnevnte boken er mangelfull for perioden 718 til 804, men mye av dets innhold er overlevert fra den hypotetisk *[[Irlands krønike]]*, som i seg selv er delvis avledet av *[[Iona-krøniken]]*, hvor *[[Ulster-annalene]]* og *[[Inisfallen-annalene]]* også er avledet fra, slik at vi har en forestilling om hva disse opptegnelsene inneholdt. Kathleen Hughes har postulert at *Inisfallen-annalene* og *Tigernach-annalene* ble utskilt fra *Irlands krønike* en gang før år 913.

## Litteratur
* Hughes, Kathleen, *Early Christian Ireland: Introduction to the Sources*, (London, 1972), sidene 99-162, spesielt sidene 99-116

## Eksterne lenker
*
Thoralf Strømstad

**Thoralf Strømstad** (født 13. januar 1897 i Bærum, død 10. januar 1984 i Oslo) var en norsk skiløper som konkurrerte i langrenn og kombinert.

Under det første vinter-OL i 1924 i Chamonix, tok han sølvmedalje på femmila, og ytterligere en sølvmedalje i kombinertøvelsen.

I 1923 ble han tildelt Holmenkollmedaljen.

## Referanser


## Eksterne lenker
*
Diego Collado

**Diego Collado** (latinsk navn *Didacus Colladus*; født 1589 i Miajadas i provinsen Extremadura i Spania, død 1638) var en katolsk misjonær. Han trådte inn i dominikanerordenen i Salamanca ca. 1600, og dro til Japan i 1619. Han utgav verker både om japansk og kinesisk språk, og teologiske og kirkehistoriske verker.

## Verker
* *[[Ars grammaticae Iaponicae linguae]]* (latin, 1632)
* *Dictionarium sive thesauri linguae Iaponicae compendium* (latin og spansk, 1632)
* *Niffon no Cotõbani Yô Confesion* / *Modus Confitendi et Examinandi* (japansk og latin, 1632)
* *Formula protestandae fidei* (latin)
* *Historia eclesiástica de los sucesos de la cristianidad del Japón desde el año de MDCII, que entró en él la orden de predicadores hasta el de MDCXXI por el P. Hiacintho Orfanel, anadida hasta el fin del ano MDCXXII por el Padre Fray Diego Collado* (spansk, 1633)
* *Dictionarium linguae sinensis cum explicatione latina et hispanica charactere sinensi et latino* (latinsk og spansk, 1632)

## Referanser
Josef Joffe

**Josef Joffe** (født 1944) er en tysk journalist.

Han ble født i Łódź i Polen, vokste opp i Berlin, og studerte ved Harvard University i USA. I 1975 tok han doktorgraden.

Fra april 2000 har Joffe vært medlem av utgiverkollegiet i ukeavisen *[[Die Zeit]]*. Han var sjefredaktør i samme avis fra 2001 til 2004, sammen med Michael Naumann. Før han ble sjefredaktør ledet han utenriksredaksjonen i *[[Süddeutsche Zeitung]]*. Han begynte sin journalistiske karrière som politisk redaktør i *Die Zeit* i 1976.

Joffe har også undervist i internasjonal politikk ved universitetet i München, Johns Hopkins-universitetet, Harvard og Stanford.

Josef Joffe er styreformann for rabbinerseminaret Abraham-Geiger-Kolleg, og han sitter i styrene i Deutsches Museum, Aspen Institute i Berlin, Ben-Gurion-universitetet i Negev i Israel, American Academy Berlin, Leo Baeck Institute New York og Humanity in Action.

Han er medlem av redaksjonsrådene i *International Security* (Harvard/MIT), *The American Interest* (Washington), *Prospect* (London) og *Internationale Politik* (Berlin).

## Utmerkelser
* Verdienstorden der Bundesrepublik Deutschland
* Theodor-Wolff-Preis
* Ludwig-Börne-Preis

## Referanser


## Litteratur
*
Tante

**Tante** er i første rekke betegnelse på enten fars søster, tidligere også kalt faster, eller mors søster, tidligere også kalt moster. De fleste bruker også begrepet om inngiftede kvinnelige ektefeller av mors og fars søsken.

Selv om opprinnelsen er den samme, brukes i dagligtale det tilsvarende ordet «tant» på svensk oftest annerledes enn på norsk. I Sverige var det frem til omtrent slutten av 1950-årene vanlig å bruke «tant» og «farbror» som høflige tiltaleformer. Senere ble titlene oftere brukt av kun barn, også overfor voksne som ikke var i slekt med dem, og også om og særlig til, helt fremmede personer. Dette er nå helt forandret og i den grad ordene brukes, kan det nok ses som et sjeldent forekommende etterslep av eldre generasjoners bruk.

## Se også
* Filletante
* Grandtante
* Onkel
* Slektsforskning

## Eksterne lenker
* Søk på oppslagsordet «tante» i norske ordbøker: 
* Søk på oppslagsordet «tant» i ''Svenska Akademins ordbok'' (på svensk)
* Søk på oppslagsordet «tante» i ''Ordbog over det danske sprog'' (på dansk)
Marjatta Kajosmaa

**Ritva Marjatta Kajosmaa** (født 1938) er en finsk tidligere langrennsløper som konkurrerte i 1970-årene. Med fire OL-medaljer og to VM-medaljer var hun i flere år med på å dominere internasjonalt kvinnelangrenn.

## Meritter
For alle resultater er International Ski Federation (FIS) benyttet som kilde.

### OL
* 4 medaljer – (3 sølv, 1 bronse)

### Verdensmesterskap
Resultatene var som følger:
* 2 medaljer – (1 sølv, 1 bronse)

Kajosmaa var et kjent ansikt på toppen av premiepallen under Holmenkollrennene. Hun vant 10&nbsp;km fire ganger og 5&nbsp;km tre ganger. For disse prestasjonene ble hun tildelt Holmenkollmedaljen i 1971 (sammen med Berit Mørdre Lammedal og Reidar Hjermstad). Hun var den første finske kvinnen som ble tildelt Holmenkollmedaljen.

## Referanser


## Eksterne lenker
* 
* Marjatta Kajosmaa. Store norske leksikon.
Katharinenkirche (Frankfurt)

**St. Katharinenkirche** er den største protestantiske kirken i Frankfurt am Main, og ligger i Frankfurt-Innenstadt ved Hauptwache. Den barokke bygningen er oppført mellom 1678 og 1681.

## Referanser
Saltaire

**Saltaire** er en viktoriansk mønsterlandsby i City of Bradfords storbydistrikt i England. Den ligger ved elven Aire og Leeds og Liverpoolkanalen. Landsbyen ble i 2001 et av UNESCOs verdensarvsteder.

## Historie

Saltaire ble grunnlagt av sir Titus Salt i 1853. Han flyttet sin forretningsdrift fra Bradford til et landlig sted nær Shipley, dels for å skape bedre forhold for arbeiderne og dels for å få plassert sin tekstilfabrikk nærmere en kanal og jernbanen. 

Salt leide inn arkitektfirmaet Lockwood and Mawson fra Bradford til å bygge landsbyen. Den ble grunnlagt som en *model village*. Det finnes også noen eldre slike landsbyer, blant annet Robert Owens New Lanark i Skottland. Både Saltaire og New Lanark ble i 2001 verdensarvsteder.  

Landsbyen ble reist med pene steinhus, vaskehus med rennende vann, badehus, et sykehus, et institutt for rekreasjon og utdannelse, bibliotek, lesesal, konsertsal, biljardhall, laboratorium og treningshall. Landsbyen hadde en skole for arbeidernes barn. Det var også almissehus, parseller, en park og et båthus.

Titus Salt døde i 1876, og er gravlagt i et mausoleum ved siden av Congregational Church. Hans sønn, Titus Salt den yngre, tok over. Da han i sin tur døde ble Saltaire tatt over av et partnerskap som blant annet inkluderte sir James Roberts fra Haworth. Han hadde jobbet på fabrikken siden han var tolv år, og reiste til Russland hvert år i forretninger; Roberts snakket flytende russisk. Han investerte mye i Russland, og da revolusjonen kom tapte han mye av sin formue. Robert donerte et professorat i russisk ved Leeds University og kjøpte Brontë-familiens hus Haworth Parsonage (som nå er et museum) og gav den til nasjonen. T.S. Eliot nevnte ham i boken *Wasteland*. Roberts er gravlagt i Fairlight i Sussex.

Da Saltaire ble et verdensarvsted fikk myndighetene plikt til å verne det. Landsbyen er særdeles godt bevart, men er noe plaget av trafikk på grunn av øst-vestruten som går gjennom Aire-dalen. Bygningene er individuelt vernet. Kirken har høyeste vernestatus, *klasse I*. 

Victoria Hall, tidligere Saltair Institute, brukes til møter og konserter, og rommer også Victorian Reed Organ Museum.

Saltairefestivalen ble først arrangert i 2003 for å markere landsbyens 150-årsjubileum. Den har siden blitt arrangert hvert år, en uke i september.

## Referanser


## Litteratur
* Binns, Sheila (2013): *The Aesthetics of Utopia: Saltaire, Akroydon and Bedford Park*,  Spire Books, ISBN 978-1-904965-45-9
* Greenhalf, Jim (1997): *Salt & Silver: A Story of Hope*. Bradford Libraries. ISBN 0-907734-52-9.
* Holloway, Julia Bolton: «Sir James Roberts», *Umilta.net*
* Holroyd, Abraham ([1873] 2000): *Saltaire and its Founder*. Piroisms Press. ISBN 0-9538601-0-8.

## Eksterne lenker
* 
* Saltaire Village
* Saltaire Arts Trail.
* Saltaire United Reformed Church
Asma

:*For luftveissykdommen, se [[Astma]].*

**Asma** (arabisk: ) er et arabisk kvinnenavn som betyr «suveren». Navnet transkriberes også som *Asmaa* og *Asmae*.

## Etymologi
*Asma* betyr «suveren» på arabisk. *Esma* er en bosnisk og tyrkisk form av navnet.

Merk at ordet *asma* finnes i mange språk og betyr blant annet «navn» på arabisk og urdu, «vinranke» på tyrkisk og «astma» på spansk, portugisisk, tagalog, swahili, italiensk og fransk.

## Utbredelse
*Asma* er et vanlig navn blant annet i Djibouti, Somaliland og Bangladesh.

|}

## Kjente personer med navnet
Personene i listen er ordnet kronologisk etter fødselsår.
* Asma Barlas (født 1950), pakistansk-amerikansk akademiker
* Asma Jahangir (født 1952), pakistansk menneskerettighetsaktivist
* Asma al-Assad (født 1975), britisk-syrisk førstekvinne
* Asma Lamnawar (født 1978), marokkansk sanger
* Asma al-Ghul (født 1982), palestinsk journalist
* Asmaa Mahfouz (født 1985), egyptisk aktivist

## Referanser


## Eksterne lenker
Frue

**Frue** er en betegnelse som kan ha flere betydninger. Den vanligste moderne betydningen er en gift kvinne, altså en hustru. En ugift kvinne blir kalt en frøken. I Norge gikk betegnelsene fru, frøken og herr stort sett ut av bruk rundt 1970, men i en del andre land er slike betegnelser fortsatt mer vanlige.

## Historie

Opprinnelig er frue den kvinnelige varianten av herre, og kom inn i norsk i norrøn tid som lånord fra gammelsaksisk *frua*, dvs. «herskerinne». Den opprinnelige betydningen er en (gift) herskerinne, dvs. en person som er høyerestilt i forhold til andre eller er herskerinne over et område. I middelalderen ble en kvinne av samme stand som en ridder kalt *frue*. I løpet av middelalderen kom betegnelsene *herre* og *frue* også til å angi adelig stand.

Dronning Margrethe I ble for eksempel kalt «Norges frue og husbond». Jomfru Maria, Jesu mor, blir kalt «vår frue» (latin: *domina nostra*).

Frue og den avledede foranstilte formen *fru* ble som tittel brukt først om gifte adelskvinner og andre kvinner av høy rang; fra omkring 1800 ble tiltaleformen *fru* brukt som generell høflighetsform for alle «kondisjonerte» kvinner, dvs. i første rekke kvinner som tilhørte borger- og embedsmannsklassen. Denne språkbruken holdt seg et godt stykke inn på 1900-tallet. Et eksempel på forsøket på å reservere fru for gifte kvinner av høy stand, i tråd med den tradisjonelle bruken, gir Johan Borgen i *Lillelord* med handling fra begynnelsen av 1900-tallet, der fru utelukkende brukes om borgerskapets kvinner, mens fiskerkona Frisaksen blir kalt *madam* Frisaksen; det må nevnes at også *madam* historisk var forbeholdt kvinner med en viss sosial plassering, men lavere enn kvinner som ble kalt *fru*. I løpet av 1900-tallet ble *fru* en alminnelig høflighetsform for alle gifte kvinner, særlig på 1950- og 1960-tallet. Fra ca. 1970 gikk betegnelsen imidlertid stort sett ut av bruk i Norge.

I helt ny tid har det på andre språk enn norsk vært tendens til å bruke ord som tilsvarer fru om voksne kvinner uavhengig av sivilstand, og Språkrådet har tilsvarende foreslått å bruke ordet på samme måte på norsk. Denne endringen i moderne språkbruk i andre språk kom imidlertid etter at uttrykket fru i all hovedsak uansett hadde gått ut av bruk i Norge.

## Se også
* Madam

## Referanser
St. Margarets kirke (Westminster)

**St. Margarets kirke** er en anglikansk kirke i City of Westminster i London. Den ligger ved siden av Westminster Abbey på Parliament Square, og er sognekirke for Det britiske parlamentet. Kirken er viet til Margaret av Skottland.

Den første kirken på stedet ble grunnlagt i det 12. århundre som en katolsk sognekirke for området rundt Westminster Abbey. Den ble bygget på nytt mellom 1486 og 1523. I 1614 bestemte puritanerne, som var misfornøyd med den høykirkelige Westminster Abbey, at den skulle være sognekirke for parlamentet. 

Det nordvestlige tårnet ble bygget av John James fra 1734 til 1738, og hele kirken ble kledd i portlandstein. Både den østlige og den vestlige portikoen ble lagt til senere. I 1877 ble interiøret kraftig endret av sir George Gilbert Scott, men mange elementer fra Tudortiden har blitt bevart.

Blant severdigheter i kirken finner man østvinduet fra 1509, med flamsk glassmaleri, som ble satt inn til minne om forlovelsen mellom Katarina av Aragón og Arthur, prins av Wales. Det er også vinduer til minne om William Caxton, Englands første trykker som ble gravlagt i kirken i 1492; sir Walter Raleigh, som ble gravlagt der i 1618, og dikteren John Milton, som tilhørte menigheten. 

Kirken brukes til brylluper i de øvre samfunnslag, og blant annet giftet Samuel Pepys og sir Winston Churchill seg der. 

I 1987 ble kirken sammen med Westminster Abbey og Westminsterpalasset et verdensarvsted. 

## Referanser
Den Lutherske Bekjennelseskirke

**Den Lutherske Bekjennelseskirke** (**LBK**) er en norsk frikirke basert på den protestantiske tro og de evangelisk-lutherske bekjennelsesskriftene som er samlet i Konkordieboken av 1580.

LBK fikk sin første menighet i Norge i 1978, og har i dag menigheter i Avaldsnes, Stavanger, og Bergen (2021). Inntil 2009 inngikk kirken i en svensk-norsk kirke som opererte under et felles kirkestyre. Fra og med 2009 er Den Lutherske Bekjennelseskirke i Norge en selvstendig kirke.

Tidsskriftet *Bibel og Bekjennelse* er kirkens offisielle organ, og utkommer med 4-5 nummer i året.

LBK er medlem av The Confessional Evangelical Lutheran Conference (CELC), en internasjonal sammenslutning av lutherske bekjennelseskirker som for tiden har 32 medlemskirker fra alle fem verdensdeler.

## Referanser


## Eksterne lenker
* 
*  Confessional Evangelical Lutheran Conference
*  Lutherska Bekännelsekyrkan
Billy Boyd

**Billy Boyd** (født 28. august 1968 i Glasgow) er en skotsk skuespiller, mest kjent for rollen som «Peregrin Tók» i filmene om *[[Ringenes Herre]]* (2001&ndash;2003), og som «Barrett Bonden» i Peter Weirs film *[[Master and Commander: The Far Side of the World]]* (2003).

## Biografi
Billy Boyd og hans søster Margaret ble oppdratt av sin bestemor etter at foreldrene døde da han var 13. I 1984, da Boyd var 16 år gammel, opptrådte han i en lokal musikkoppsetning av *Hans Anderson*.

I tillegg til å være skuespiller kan Boyd synge og spille gitar, bass og trommer. Han skrev og sang en sang i Peter Jacksons *[[Atter en konge (film)|Ringenes Herre – Atter en Konge]]* som het «The Edge of Night».

Boyd arbeidet som bokbinder i syv år før han bestemte seg for å bli skuespiller. En av bøkene han bandt var *Ringenes Herre*.

## Filmografi

## Referanser


## Eksterne lenker
* 
*
Hudson County

**Hudson County** er et fylke i den amerikanske delstaten New Jersey. Det ligger i den nordøstlige delen av staten og det grenser mot Bergen County i nord og Essex County og Union County i vest. Det har også grense mot delstaten New York i sør og øst der elven Hudson utgjør en naturlig grense.

Hudson Countys totale areal er 162 km² hvorav 41 km² er vann. I 2000 hadde fylket  innbyggere og   i 2010. Administrasjonssenteret ligger i byen Jersey City. Fylket ble grunnlagt i 1840 og er det minste av New Jerseys 21 fylker. 

## Referanser


## Eksterne lenker
*
Walter Albriktsen

**Walter William Albriktsen** (født 9. april 1951 i Bodø) er en norsk gitarist, kjent fra plateutgivelser med trioen «Crossbreeze» der han spilte med Terje Nilsen og Finn Sletten.
Selv debuterte han  med singelen *Ung* med tekst av Terje Nilsen; denne  nær kom på Norsktoppen (1973).  I bandet «FWBJ» spilte han med Finn Robert Olsen gitar, Bjørn Jenssen trommer og Jens Hasselberg bass (*Live på Norrøna*, 1976).  Han har spilt med en rekke norske band og musikere, deriblant jazzmusikeren Erik Balke, Bodø Big Band, Bjøro Håland Arne Benonissen.
## Diskografi

### Som soloartist
* *[[Ung/Ensomme Lars]]* (Experience Records, 1977)

### Med Crossbreeze
* *Crossbreeze* (Experience Records, 1977)
### Med Terje Nilsen
* *Æ* (Experience Records, 1977)
* *POP* (Nord-Norsk Plateselskap, 1983)
### Med Vanqueros
* *Vanqueros* (Experience Records, Kassett, 1984)

## Referanser
Sussex County (New Jersey)

**Sussex County** er et fylke i den amerikanske delstaten New Jersey. Det ligger i den nordlige delen av staten og det grenser mot Passaic County i øst, Morris County i sør og mot Warren County i sørvest. Det har også grense mot delstatene New York i nordvest og Pennsylvania i nordøst.

Sussex Countys totale areal er 1 388 km² hvorav 38 km² er vann. I 2000 hadde fylket  innbyggere og i  innbyggere i 2010. Administrasjonssenteret ligger i byen Newton. Fylket ble grunnlagt i 1753.

## Referanser


## Eksterne lenker
*
Morris County (New Jersey)

**Morris County** er et fylke i den amerikanske delstaten New Jersey. Det ligger i den nordlige delen av staten og det grenser mot Sussex County i nord, Passaic County i nordøst, Essex County i øst, Union County i øst, Somerset County i sør, Hunterdon County i sørvest og mot Warren County i vest.

Morris Countys totale areal er  km² hvorav 32 km² er vann. I 2000 hadde fylket  innbyggere
og  i 2010. Administrasjonssenteret ligger i byen Morristown. Fylket ble grunnlagt i 1739. 

## Referanser


## Eksterne lenker
*